Document ID: 31998R2679

Reference:
EUR-Lex - 31998R2679 - SL
Pomembno pravno obvestilo
|
31998R2679
Uradni list L 337 , 12/12/1998 str. 0008 - 0009
Uredba Sveta (ES) št. 2679/98z dne 7. decembra 1998o delovanju notranjega trga glede prostega pretoka blaga med državami članicamiSVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 235 Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju mnenja Ekonomsko-socialnega odbora [3],(1) ker po opredelitvi v členu 7a Pogodbe notranji trg vključuje območje brez notranjih meja, na katerem je predvsem zagotovljen prosti pretok blaga v skladu s členi od 30 do 36 Pogodbe;(2) ker kršenje tega načela v posamezni državi članici zaradi dejanj fizičnih oseb ovira prosti pretok blaga, povzroča resne motnje pravilnega delovanja notranjega trga, prizadetim posameznikom pa povzroča velike izgube;(3) ker je za zagotovitev izpolnjevanja obveznosti iz Pogodbe in zlasti pravilnega delovanja notranjega trga potrebno, da se države članice po eni strani vzdržijo sprejemanja ukrepov ali obnašanja, ki bi lahko oviralo trgovino, in da po drugi strani sprejmejo vse potrebne in sorazmerne ukrepe za lažji prosti pretok blaga na svojem ozemlju;(4) ker taki ukrepi ne smejo vplivati na uveljavljanje temeljnih pravic, vključno s pravico do stavke;(5) ker ta uredba ne preprečuje dejanj, v nekaterih primerih potrebnih na ravni Skupnosti, kot odziv na probleme pri delovanju notranjega trga, ob upoštevanju uporabe te uredbe;(6) ker imajo države članice v danih okoliščinah izključno pristojnost glede vzdrževanja javnega reda in zaščite notra nje varnosti ter glede odločanja v zvezi s potrebo in sorazmernostjo ukrepov za olajšanje prostega pretoka blaga na njihovem ozemlju;(7) ker mora med državami članicami in Komisijo potekati ustrezna in hitra izmenjava informacij o ovirah pri prostem pretoku blaga;(8) ker mora država članica, na katere ozemlju se pojavi ovira za prosti pretok blaga, sprejeti vse potrebne in sorazmerne ukrepe, da čim prej spet vzpostavi prosti pretok blaga na svojem ozemlju, da se izogne tveganju nadaljevanja, povečanja in okrepitve navedene motnje ali izgube in možnosti prekinitve v trgovini in pogodbenih odnosih, ki so njena osnova; ker mora taka država članica o ukrepih, ki jih je sprejela sama ali na zahtevo druge države članice ali pa jih namerava sprejeti za dosego tega cilja, obvestiti Komisijo;(9) ker mora Komisija pri izpolnjevanju svoje dolžnosti v skladu s Pogodbo obvestiti državo članico o svojem stališču, da je prišlo do kršitve, in mora država članica na tako obvestilo odgovoriti;(10) ker Pogodba ne predvideva nobenih drugih pooblastil za sprejetje te uredbe, kot pooblastil v členu 235 Pogodbe,SPREJEL NASLEDNJO UREDBO:Člen 1V tej uredbi:1. izraz "ovira" pomeni oviro prostemu pretoku blaga med državami članicami, ki jo je mogoče pripisati eni državi članici, če to vključuje ukrepanje ali neukrepanje države članice, ki lahko predstavlja kršitev členov 30 do 36 Pogodbe in ki:(a) povzroči resno motnjo prostega pretoka blaga s fizičnim ali drugim preprečevanjem, odlašanjem ali odvračanjem uvoza v državo članico, izvoza iz nje ali prevoza čeznjo,(b) povzroči prizadetim posameznikom resno škodo, in(c) zahteva takojšnje ukrepanje, da se prepreči kakršno koli nadaljevanje, povečanje ali stopnjevanje zadevne motnje ali škode;2. izraz "neukrepanje" vključuje primer, ko pristojni organi države članice, kadar obstajajo ovire, ki so jih povzročila dejanja fizičnih oseb, ne sprejmejo vseh potrebnih in sorazmernih ukrepov, za katere so pooblaščeni, za odstranjevanje ovire in zagotavljanje prostega pretoka blaga na svojem ozemlju.Člen 2Te uredbe ni mogoče razlagati v smislu, da na kakršenkoli način vpliva na uveljavljanje temeljnih pravic, priznanih v državah članicah, vključno s pravico ali svobodo do stavke. Te pravice lahko vključujejo tudi pravico ali svobodo do drugih ukrepov, zajetih v posebnih sistemih odnosov med delodajalci in delojemalci v državah članicah.Člen 31. Ko pride do ovire ali obstaja nevarnost, da bo do ovire prišlo:(a) država članica (ki lahko je zadevna država članica ali pa ne), ki ima pomembno informacijo, to informacijo nemudoma pošlje Komisiji, in(b) Komisija državam članicam nemudoma pošlje te informacije in vse informacije iz katerega koli drugega vira, za katere meni, da so pomembne.2. Država članica čimprej odgovori na zahteve Komisije in drugih držav članic po informacijah glede narave ovire ali nevarnosti in kako je ukrepala ali katere ukrepe namerava sprejeti. Informacije, ki si jih izmenjajo države članice, se pošljejo tudi Komisiji.Člen 41. Ko pride do ovire in ob upoštevanju člena 2, država članica:(a) sprejme vse potrebne in sorazmerne ukrepe za zagotovitev prostega pretoka blaga na ozemlju države članice v skladu s Pogodbo, in(b) obvesti Komisijo o ukrepih, ki so jih njeni organi sprejeli ali jih nameravajo sprejeti.2. Komisija nemudoma pošlje drugim državam članicam informacije, ki jih je prejela na podlagi točke 1(b).Člen 51. Kadar Komisija meni, da v državi članici prihaja do ovire, državo članico obvesti o vzrokih, zaradi katerih je Komisija prišla do takega zaključka, in zahteva od države članice, da sprejme vse potrebne in sorazmerne ukrepe za odstranitev navedene ovire v roku, določenem v skladu z nujnostjo primera.2. Pri sprejemanju ugotovitev Komisija upošteva člen 2.3. Komisija lahko v Uradnem listu Evropskih skupnosti objavi besedilo obvestila, ki ga je poslala državi članici, in ga nemudoma pošlje vsaki stranki, ki ga zahteva.4. Država članica v petih delovnih dneh od prejema besedila:- bodisi obvesti Komisijo o nameravanih dejanjih za izvajanje točke 1- bodisi pošlje obrazložen predlog, zakaj ni nobene ovire, ki bi pomenila kršitev členov 30 do 36 Pogodbe.5. V izjemnih primerih lahko Komisija dovoli podaljšanje roka, navedenega v točki 4, če država članica predloži primerno utemeljeno prošnjo in se navedeni razlogi štejejo kot sprejemljivi.Ta uredba je v celoti zavezujoča in se neposredno uporablja v vseh državah članicah.V Bruslju, 7. decembra 1998Za SvetPredsednikJ. Farnleitner[1] UL C 10, 15.1.1998, str. 14.[2] UL C 359, 23.11.1998.[3] UL C 214, 10.7.1998, str. 90.--------------------------------------------------

Summary:
Ovire za trgovino: Mehanizem hitre intervencije
Ovire za trgovino: Mehanizem hitre intervencije
POVZETEK:
Uredba (ES) št. 2679/98 o delovanju prostega pretoka blaga med državami EU
KAJ JE NAMEN TE UREDBE?
              
Uredba določa predpise, ki zagotavljajo prost pretok blaga in preprečujejo fizične ovire za trgovino (npr. zapora mej, demonstracije/stavke ali napadi na tovornjake) z omogočanjem izmenjave informacij o teh ovirah med državami Evropske unije (EU).
KLJUČNE TOČKE
Te uredbe ni mogoče razlagati v smislu, da na kakršenkoli način omejuje temeljne pravice v državah EU (tj. pravica do stavke).
Ko pride do ovire ali obstaja nevarnost, da bo do ovire prišlo, mora država EU, ki ima pomembno informacijo, to informacijo nemudoma prenesti Evropski komisiji. Komisija nato nemudoma prenese te informacije vsem državam EU skupaj z drugimi informacijami, za katere meni, da so pomembne.
Država EU, v kateri je prišlo do ovire, mora takoj odgovoriti na zahteve Komisije in drugih držav EU po informacijah glede narave ovire in ukrepov, ki jih je sprejela ali jih namerava sprejeti. Vse informacije, ki si jih izmenjajo države EU, je treba posredovati tudi Komisiji.
Ko pride do ovire, mora ustrezna država EU sprejeti vse potrebne in sorazmerne ukrepe za ponovno zagotovitev prostega pretoka blaga in nato obvestiti Komisijo o sprejetih ukrepih.
Kadar Komisija meni, da prihaja do ovire, ustrezno državo EU obvesti o vzrokih, zaradi katerih je prišla do takega zaključka, in zahteva od države EU, da sprejme vse potrebne in sorazmerne ukrepe za odstranitev navedene ovire. Država EU mora nato v petih dneh obvestiti Komisijo o izvedenih dejanjih ali dejanjih, ki jih namerava izvesti, ali poslati obrazložen odgovor, zakaj niso potrebni nobeni ukrepi.
Države EU, ki Komisiji ne odgovorijo v določenem roku, se lahko napoti na Sodišče Evropske unije.
OD KDAJ SE TA UREDBA UPORABLJA?
              
Ta uredba se uporablja od 1. januarja 1999.
OZADJE
Hiter in prosti pretok blaga je ključno načelo v EU. Oviranje prostega pretoka blaga lahko povzroči hude gospodarske izgube, kar mehanizem hitre intervencije želi preprečiti.
Ta uredba temelji na členu 268 Pogodbe o delovanju EU in se uporablja za nedvoumne, jasne in neutemeljene ovire prostega pretoka blaga, ki so rezultat ukrepanja ali neukrepanja države EU.
Več informacij je na voljo na strani:
„Fizične ovire za trgovino“ na spletnem mestu Evropske komisije.
GLAVNI DOKUMENT
            
Uredba Sveta (ES) št. 2679/98 z dne 7. decembra 1998 o delovanju notranjega trga glede prostega pretoka blaga med državami članicami (UL L 337, 12.12.1998, str. 8–9).
Zadnja posodobitev 06.12.2016